EkBass/fiwiki-20250220-pages-articles huggingface dataset:
Islip (New York)

Islip on kunta (town) New Yorkin osavaltiossa, Yhdysvalloissa. Sen väkiluku oli 339 939 vuonna 2020. Kunta sijaitsee Suffolkin piirikunnassa, New Yorkin metropolialueella. == Maantiede == Islip sijaitsee New Yorkin osavaltion Long Islandilla, Suffolkin piirikunnassa. Islipin kuntaan kuuluu 4 kylää ja 24 paikallishallinnotonta aluetta. Islipistä on linnuntietä noin 70 kilometrin matka New Yorkiin. == Väestö == Vuonna 2020 Islipin 339 938 asukkaasta valkoisia oli 70,2 %, mustia 9,3 %, aasialaisia 3,7 % ja alkuperäisasukkaita 0,4 %. 33,5 % asukkaista puhui kotonaan jotain muuta kieltä kuin englantia ja 21,3 % asukkaista oli syntynyt ulkomailla. == Lähteet == == Aiheesta muualla == Luokka:New Yorkin kunnat Luokka:Suffolkin piirikunta (New York)
Talouskoulu (Tampere)

Talouskoulu on Tampereen Koulukadulla sijaitseva jugendtyylinen koulurakennus, jonka on suunnitellut arkkitehti Wivi Lönn. Talouskouluyhdistyksen rakennuttama talo on valmistunut kesällä 1905. Nykyään siinä toimii Tampereen palvelualan ammattiopisto. Jugendtutkija Paula Kivinen on luonnehtinut Talouskoulun arkkitehtuuria ”miellyttävän yksinkertaiseksi”.Kivinen 1982, s. 52. Rakennusta hallitseva nelikulmainen torni henkii kansallisromantiikkaa ja tuo mieleen Hämeen linnan tai Turun linnan tornin. Paksujen pylväiden kannattelemassa aurinkoparvekerakennelmassa näkyy myös muinaisen Egyptin vaikutus. Sekä julkisivuissa että sisätiloissa on ruoanlaittoon liittyvää vihannes- ja eläinaiheista ornamentiikkaa.Kivinen 1982, s. 52–53. Talouskoulun rakennusta on laajennettu vuosina 1925, 1968, 1977 ja 1994. Laajennusosat on sijoitettu pihan puolelle, ja Lönnin suunnittelema alkuperäinen osa on jätetty ennalleen.Kivinen 1982, s. 53. Talon vanha puoli on suojeltu asemakaavalla. == Lähteet == Luokka:Tampereen suojellut rakennukset Luokka:Wivi Lönnin suunnittelemat rakennukset Luokka:Kaakinmaa
Huntington (New York)

Huntington on kunta (town) New Yorkin osavaltiossa, Yhdysvalloissa. Sen väkiluku oli 204 127 vuonna 2020. Kunta sijaitsee Suffolkin piirikunnassa, New Yorkin metropolialueella. Huntington on yksi ainoista kunnista Yhdysvalloissa joka rajoittaa polttoaineen itse tankkaamista kuntatasolla. Toinen kunnista on Massachusettsin Weymouth. New Jerseyn osavaltiossa polttoaineen itse tankkaaminen on kielletty osavaltiotasolla ja Oregonissa se on sallittu ainoastaan piirikunnissa, joissa on vähemmän kuin 40 000 asukasta. == Maantiede == Huntington sijaitsee New Yorkin osavaltion Long Islandilla, Suffolkin piirikunnassa. Huntingtonin kuntaan kuuluu 4 kylää ja 15 paikallishallinnotonta aluetta. Huntingtonista on linnuntietä noin 50 kilometrin matka New Yorkiin. == Väestö == Vuonna 2020 Huntingtonin 204 127 asukkaasta valkoisia oli 82,5 %, aasialaisia 5,5 %, mustia 4,0 % ja alkuperäisasukkaita 0,4 %. 19,7 % asukkaista puhui kotonaan jotain muuta kieltä kuin englantia ja 13,5 % asukkaista oli syntynyt ulkomailla. == Lähteet == == Aiheesta muualla == Luokka:Suffolkin piirikunta (New York) Luokka:New Yorkin kunnat
Tommy Johansson

Tommy Johansson (s. 26. lokakuuta 1987) on ruotsalainen kitaristi ja laulaja, joka kuului Sabatonin kokoonpanoon vuosina 2016-2024. Hän on myös perustanut powermetal -yhtye Majestican (aikaisemmin toiminut nimellä ReinXeed) ja toimii sen laulajakitaristina. Hän liittyi Sabatoniin Thorbjörn Englundin tilalle vuonna 2016. Hän on kuulunut myös kristilliseen power-metal yhtyeeseen Golden Resurrection. Hän on kotoisin Bodenista Pohjois-Ruotsista. == Lähteet == Luokka:Ruotsalaiset laulajat Luokka:Ruotsalaiset kitaristit Luokka:Vuonna 1987 syntyneet Luokka:Elävät henkilöt
Tiago Mayan Gonçalves

Tiago Mayan Gonçalves (s. 5. maaliskuuta 1977) on portugalilainen poliitikko, joka edustaa liberaalia aloitetta. == Tausta ja yksityiselämä == Mayan Gonçalves syntyi vuonna 1977 Porton kaupungissa. Ammatiltaan hän on juristi ja valmistunut Portugalin katolisesta yliopistosta. == Poliittinen ura == Mayan Gonçalves on yksi liberaalin aloitteen perustajajäsenistä. Hän asettui ehdolle presidentinvaaleissa 2021 liberaalin aloitteen ehdokkaana. Mayan Gonçalves sai 134,484 ääntä (3,22 %). Samana vuonna järjestetyissä kuntavaaleissa hänet valittiin Aldoar, Foz do Douro e Nevogilden kaupunginalueen, Portossa, kunnanjohtajaksi. == Lähteet == Luokka:Portugalilaiset poliitikot Luokka:Vuonna 1977 syntyneet Luokka:Elävät henkilöt
Henrik Purjehtijan ritarikunta

Henrik Purjehtijan ritarikunta () on portugalilainen ritarikunta, joka on perustettu vuonna 1960, kun Henrik Purjehtijan syntymästä tuli kuluneeksi 500 vuotta. Se on kunnianosoitus sellaiselle portugalilaiselle tai ulkomaalaiselle, jotka ovat tehneet poikkeuksellisen ansiokkaita tekoja portugalilaisen kulttuurin, historian tai arvojen hyväksi; etenkin, mikäli ne liittyvät merenkulkuun. Kunniamerkkiä jaetaan kuudessa luokassa: * Suurketju * Suurristi * Suurupseeri * Komentaja * Upseeri * Ritari == Lähteet == Luokka:Portugalilaiset ritarikunnat
Vapauden ritarikunta (Portugali)

Vapauden ritarikunta () on portugalilainen ritarikunta. Se on perustettu vuonna 1976. Kunniamerkki on tunnustus vapauden, demokratian ja ihmisoikeuksien hyväksi tehdystä työstä ja siinä saavutetuissa poikkeuksellisissa ansioissa. Kunnianosoitusta myöntää Portugalin presidentti. Kunniamerkkiä jaetaan kuudessa luokassa: * Suurketju * Suurristi * Suurupseeri * Komentaja * Upseeri * Ritari == Lähteet == Luokka:Portugalilaiset ritarikunnat
Hadjatš

Hadjatš (; ) on kaupunki Ukrainan Pultavan alueen pohjoisosassa Myrhorodin piirissä. Hadjatš sijaitsee Dneprin sivujoki Pselin varrella, 116 kilometriä aluekeskus Pultavan keskustasta pohjoiseen. Kaupungissa on rautatie- ja linja- autoasema. Ukrainan tilastokeskus arvioi kaupungin väkiluvuksi 23 172 asukasta vuoden 2021 alussa. Vuonna 2001 Hadjatšin väkiluku oli 22 698; asukkaat olivat etniseltä taustaltaan pääosin ukrainalaisia. Hadjatš on Ukrainan vuonna 2020 tehdyn aluehallintouudistuksen jälkeen kuulunut Myrhorodin piiriin; tätä ennen se oli Hadjatšin piirin hallintokeskus (1923–2020). Varhaisesta ihmistoiminnasta todistavat seudulta löydetyt haudat 500-300 luvuilta eaa. Ensimmäiset asutukset nykyisen kaupungin alueelle muodostuivat arkeologisten löytöjen perusteella 900–1000-luvuilla jaa. Paikkakunta mainitaan muun muassa (1516) julkaistussa Rusjin maiden historiassa ja Liettuan Rusjin rajojen kartassa (1533). Paikkakunnan mukaan oli nimetty sotilasyksikkö. Madgeburgin kaupunkioikeudet vuonna 1634. Kaupunki on kuulunut muun muassa Liettuan suuriruhtinaskunnan Kiovan voivodikuntaan (Puola-Liettua), Kasakkahetmanaattiin ja Venäjän keisarikunnan Pultavan kuvernementtiin. Hadjatšin sopimus solmittiin vuonna 1658 hetmanni Ivan Vyhovskyin johtaman hetmannaatin ja Puola-Liettuan välillä. Se pyrki nostamaan kasakkojen ja rusien asemaa Puola-Liettuassa. Hetmanaatista piti tulla kolmas osapuoli Puola-Liettuan valtioon nimellä Rusin suuriruhtinaskunta. Psel river (in Hadiach).JPG|Psel-joki kulkee kaupungin kautta. Hadiach bus station-1.JPG|Linja-autoasema. Druzhba Concert Hall 2.JPG|Konserttisali Družba. Свято-Успенський собор (м. Гадяч).JPG|Katedraali. All Saints Church in Hadiach, Poltava Oblast.jpg|Kaikkien Pyhien kirkko. == Lähteet == ==Aiheesta muualla== Luokka:Myrhorodin piiri Luokka:Pultavan alueen kaupungit
Blaine

Blaine voi tarkoittaa seuraavia: == Paikkoja == * Blaine, kaupunki Minnesotassa, Yhdysvalloissa * Blaine, kaupunki Tennesseessä, Yhdysvalloissa == Henkilöitä == === Blaine sukunimenä === * David Blaine (s. 1973), yhdysvaltalalinen illusionisti ja stuntman * James Gillespie Blaine (1830–1893), yhdysvaltalainen poliitikko, senaattori ja ulkoministeri === Blaine etunimenä === * Blaine Gabbert (s. 1989), yhdysvaltalainen amerikkalaisen jalkapallon pelaaja * Blaine Lindgren (1939–2019), yhdysvaltalainen pika-aitajuoksija * Blaine Sexton (1892–1966), brittiläinen jääkiekkoilija * Blaine Stoughton (s. 1953), kanadalainen jääkiekkoilija ja valmentaja === Kuvitteellisia henkilöitä === * Blaine, salijohtaja Pokémon- sarjassa * Blaine Anderson, musikaali-draamasarjassa Glee * Blaine Yksiraiteinen, äänivallin rikkova juna Stephen Kingin fantasiasarjassa Musta torni.
6C72

6C72 on hillitsemishäiriöiden alaisuuteen kuuluva mielenterveyden häiriö. Häiriölle on ominaista jatkuva kyvyttömyys hallita voimakkaita, toistuvia seksuaalisia impulsseja tai haluja, jotka johtavat toistuvaan seksuaaliseen käyttäytymiseen. Oireita voivat olla toistuva seksuaalinen toiminta, josta on tullut henkilön elämän keskeinen painopiste siinä määrin, että hän on laiminlyönyt terveyden ja henkilökohtaisen huolenpidon tai muut kiinnostuksen kohteet, toiminnot ja velvollisuudet; lukuisat epäonnistuneet yritykset vähentää merkittävästi toistuvaa seksuaalista käyttäytymistä; ja jatkuva toistuva seksuaalinen käyttäytyminen haitallisista seurauksista huolimatta tai siitä saatavan tyydytyksen vähäisyys tai puuttuminen. ==Huomautukset== ==Lähteet== Luokka:Psyykkiset sairaudet
OnePlus 10 Pro

OnePlus 10 Pro on OnePlussan 11. tammikuuta 2022 julkistama älypuhelin. Suomessa se tuli myyntiin maaliskuun 2022 lopulla, 899 euron hintaan. Puhelimessa on 6,7 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on kolme takakameraa. Pääkameran tarkkuus on 48 megapikseliä, ultralaajakulmakameran 50 megapikseliä ja telekameran kahdeksan megapikseliä. Etukameran tarkkuus on 32 megapikseliä. Puhelimessa on näytönalainen sormenjälkitunnistin. Akun kapasiteetti on 5000 milliampeerituntia, ja se tukee 80 watin pikalatausta ja 50 watin langatonta latausta. Käyttöjärjestelmänä on Android 12 ja OxygenOS 12. Käyttöjärjestelmä on päivitettävissä Android 15 -käyttöjärjestelmäversioon saakka. ==Lähteet== == Aiheesta muualla == * OnePlus 10 Pro OnePlussan sivuilla 10 Pro Luokka:Vuoden 2022 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Impulssikontrollin häiriö

Impulssikontrollin häiriö on yksi mielenterveyshäiriöiden alaisuuteen kuuluvista kategorioista. Impulssikontrollin häiriöitä ovat esim. kleptomania, pyromania, onykofagia, raivopuuskasyndrooma sekä peliriippuvuus eli ludomania. == Yleisyys == Henkilöt, jotka sytyttävät tahallaan tulipaloja, kärsivät monesti impulssikontrollin häiriöstä. == Lähteet == Luokka:Psyykkiset sairaudet
Rauhajärvi

Rauhajärvi voi tarkoittaa seuraavia: * Rauhajärvi, kylä Kangasniemellä * Rauhajärvi, järvi Mikkelissä ja Kangasniemellä * Rauhajärvi, järvi Pieksämäellä ja Joroisissa * Rauhajärvi, järvi Varkaudessa.
Bacolod

Bacolod on kaupunki Länsi-Visayasin alueella Filippiineillä. Se on Negros Occidentalin maakunnan pääkaupunki. Kaupungissa on 600 783 asukasta vuoden 2020 väestönlaskennan mukaan ja se on Länsi-Visayasin väkirikkain kaupunki ja koko Visayasin toiseksi väkirikkain kaupunki Cebun jälkeen.psa.gov.ph (excel) Kaupungin pinta-ala on 160,71 neliökilometriä.PhilAtlas: Bacolod ==Lähteet== Luokka:Filippiinien kaupungit
Vasyl Barka

Vasyl Barka, , oikea nimi: Vasyl Otšeret, , eli Ivan Veršyna , (6. heinäkuuta 1908 Solonytsja, Poltavan kuvernementti – 11. huhtikuuta 2003 Liberty, New York, Yhdysvallat) oli amerikanukrainalainen runoilija, prosaisti, kirjallisuuskriitikko ja kääntäjä. Barka asui vuodesta 1943 Saksassa, jossa hän toimi sodan päätyttyä perustetussa lyhytaikaisessa kirjallis- taiteellisessa MUR-kulttuuriyhdistyksessä. Vuodesta 1949 hän asui Yhdysvalloissa. Barkan mystisiä teoksia on helpompi ymmärtää intuitiivisesti kuin loogista ajattelua käyttäen. Hän on hyödyntänyt tuotannossaan Pavlo Tytšynan varhaisia teoksia. Barkan runojen pituus kasvoi ajan mittaan, ja ne muuttuivat alkuaikojen lyyrisistä kokoelmista monumentaaliseksi neljäntuhannen säkeistön mittaiseksi eeppiseksi proosarunoteokseksi Svidok dlia sontsia shestykrylykh (1981, 'Kuusisiipisen auringon todistaja'), jonka teema on "ihmisen ja luojan sovinto". Proosassaan Barka käyttää lyyrisiä ja kansanomaisia idiomeja, ja kerronta on staattista. Esikoisromaanissaan Rai (1953, 'Paratiisi') hän käsittelee "neuvostoparatiisia". Hän julkaisi siitä 1994 uudistetun ja laajennetun version. Toisen romaanin Žovtyi knjaz (1962, 1968 'Keltainen prinssi') aiheena on 1930-luvun nälänhätä holodomor, ja sen pohjalta on Oles Jantšuk ohjannut 1991 valmistuneen elokuvan Holod-33 (Nälkä 33). Hän julkaisi 1992 vielä yhden romaanin, Spokutnyk i kliuchi zemli ('Sovitus ja maan avaimet')., viitattu 9.5.2022 (Elokuvan valmistumisvuoden lähde) Barka oli myös kääntäjä. Hän käänsi William Shakespearen Kuningas Learin (1969) ja katkelmia Danten Jumalaisesta näytelmästä (1979). ==Lähteet== Luokka:Ukrainalaiset kirjailijat Luokka:Ukrainalaiset kääntäjät Luokka:Ukrainalaiset kirjallisuuskriitikot Luokka:Amerikanukrainalaiset Luokka:Vuonna 1908 syntyneet Luokka:Vuonna 2003 kuolleet
To the Wonder

To the Wonder on vuonna 2012 ensi-iltansa saanut yhdysvaltalainen kokeellinen romanttinen draamaelokuva, jonka on ohjannut ja käsikirjoittanut Terrence Malick. Sen pääosia esittävät Ben Affleck, Olga Kurylenko, Rachel McAdams ja Javier Bardem. Elokuva kertoo parista, jotka rakastuttuaan Pariisissa muuttavat Oklahomaan ja yrittävät pitää parisuhdettaan kasassa. To the Wonder sai maailmanensi-iltansa Venetsian elokuvajuhlilla 2012, missä se oli ehdolla Kultainen leijona -palkintoon. Elokuva sai ristiriitaisen vastaanoton kriitikoilta: Malickin ohjausta ja Lubezkin kuvausta kiitettiin, mutta kerrontaa kritisoitiin. == Näyttelijät == == Lähteet == == Aiheesta muualla == * * * Luokka:Vuoden 2012 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Kokeelliset elokuvat Luokka:Terrence Malickin ohjaamat elokuvat
Serranía Celtibérica

Serranía Celtibérica eli Etelän Lappi () on harvaan asuttu maantieteellinen alue Espanjan sisämaassa. Serranía Celtibérica on sisämaalue vailla pääsyä merelle. Iberianvuoret halkovat aluetta. Serranía Celtibérican pinta-ala on ​​65 489 km² ja se käsittää 1 311 kuntaa. Alue ulottuu Burgosin, Castellónin, Cuencan, Guadalajaran, La Riojan, Segovian, Sorian, Teruelin, Valencian ja Zaragozan maakuntien alueille. Serranía Celtibérican väkiluku on 460 613\. Se on harvaan asuttu alue, jossa on vain neljä yli 20 000 asukkaan kaupunkia: Cuenca, Soria, Teruel ja Calatayud. Vuonna 2019 Serranía Celtibérican väestötiheys oli 6,99 asukasta neliökilometriä kohden. Harvan asutuksensa vuoksi aluetta kutsutaan Etelän Lapiksi, ja jos nykyinen kehitys jatkuu, alueen väestötiheys alittaa Lapin väestötiheyden. Alueen väestö on ikääntynyttä: 40 prosentissa alueen kunnista keski-ikä on yli 50 vuotta. Väestötiheydessään alue vertautuu eurooppalaisittain vain Lappiin ja Skotlannin ylämaahan, mutta toisin kuin niillä, Serranía Celtibéricalla ei ole omaa hallintoaluettaan. == Lähteet == Luokka:Espanjan maantiede
Olavi Hovi

Olavi Hovi (s. 21. joulukuuta 1939) on suomalainen tietokirjailija, opettaja ja filosofian tohtori. ==Henkilöhistoria== Hovi opiskeli Turun yliopistossa, josta valmistui maisteriksi vuonna 1967. Hänen väitöskirjansa (The Baltic Area in British Policy, 1918–1921, From the Compiègne Armistice to the Implementation of the Versailles Treaty) valmistui vuonna 1980. Hovi toimi historianopettajana sekä vararehtorina Kuoppakankaan yhteiskoulussa sekä Kuoppakankaan lukiossa. Opettajan työstä Hovi jäi eläkkeelle vuonna 2002, mutta jatkoi kirjallista tuotantoaan. ==Julkaisuja== *Leppävirran historia 1, Leppävirran historia uudisasutuskaudesta kunnallisen itsehallinnon alkuun, Hovi & Sarvas, 1988 *Leppävirran historia. 2, Kunnan ja kuntalaisten vaiheita kunnallishallinnon uudistamisesta 1990-luvulle, 1995 *Vatnuori - kylä meren syleilyssä, Pieksämäki, 1995 (2. painos julkaistu vuonna 2016) *Autokauppaa kolmessa polvessa. Varkauden Auto Oy 1948-1998, Mikkeli 1998 *Sata luottamuksen vuotta : osuuspankkitoimintaa Leppävirralla 1903-2003, 2003 *Terveyden hyväksi 75 vuotta. Taulumäen Apteekki 1929-2004, Kevama, 2004 *Neljännesvuosisata mielenterveystyötä. Varkauden seudun mielenterveysväki ry 1978-2003, 2003 *Puoli vuosisataa veteraanityötä : Sahalahden Sotaveteraanit ry 1961-2011, Kangasala, 2011 *Wanha herra muistelee. Lauri Arran muistoja Sahalahdelta, Olavi Hovi, Books on Demand, 2016 * Kärsimättömien miesten kroniikka I Jooseppi Matinpoika ja hänen sukunsa, Helsinki, 2011 * Kärsimättömien miesten kroniikka II Kristian ja hänen klaaninsa 1850-1928, Books on Demand, 2014 * Kärsimättömien miesten kroniikka III Anton Kristianinpoika Hovi (1896-1984) ja vaikeat ajat, Books on Demand, 2016 * Kärsimättömien miesten kroniikka IV Evakkopoika ajan virrassa, Books on Demand, 2018. Luokka:Suomalaiset tietokirjailijat Luokka:Suomalaiset opettajat Luokka:Vuonna 1939 syntyneet Luokka:Elävät henkilöt
Keulasimppu

Keulasimppu (Pataecus fronto) on keulasimppuihin kuuluva kalalaji. Lajia tavataan Tyynestämerestä. ==Koko ja ulkonäkö== Keulasimppu voi kasvaa suurimmillaan 27 cm pitkäksi. Ruumiinmuodoltaan laji on pitkänomainen ja kyljistään selvästi litistynyt ja kapenee pyrstöä kohden. Selkäevä on pitkä ja etureunastaan hyvin korkea. Pyöreähkö pyrstöevä on yhdistynyt selkäevään ja rintaevät ovat suuret. Kalan väritys on vaihtelevasti oranssinpunainen tai ruskea ja ruumiissa on punertavia tai ruskeita pilkkuja. ==Levinneisyys ja elintavat== Keulasimppua tavataan Australian etelärannikolta Länsi- Australiasta Queenslandiin. Lajin elinympäristöä ovat koralliriutat ja se kätkeytyy usein sienieläinten joukkoon. Keulasimpun ravintoa ovat pienet äyriäiset. ==Lähteet== Luokka:Simppukalat
Metsurin tarina

Metsurin tarina on Mikko Myllylahden ohjaama ja käsikirjoittama suomalais- hollantilais-tanskalais-saksalaisena yhteistuotantona tehty draamaelokuva, joka sai ensi-iltansa vuoden 2022 Cannesin elokuvajuhlien Kriitikoiden viikolla. Se sai Suomen ensi-iltansa Rakkautta & Anarkiaa -festivaalilla syyskuussa ja tuli valtakunnalliseen elokuvateatterilevitykseen 7. lokakuuta. Elokuva on Myllylahden esikoiselokuva ja se kertoo Pepe-nimisestä metsurista, joka kohtaa elämässään useita menetyksiä ja vastoinkäymisiä, mutta suhtautuu niihin tyynesti. Elokuva voitti Kriitikoiden viikon levityspalkinnon (Prix Fondation Gan à la Diffusion), jolla tuetaan elokuvan esittämistä ranskalaisissa teattereissa 20 000 euron summalla. Jorma Kaulanen ja Peter Albrechtse palkittiin elokuvasta parhaan äänisuunnittelun Jussilla 2023. == Näyttelijät == == Arvosteluja == * Juho Typpö, Helsingin Sanomat: * Niko Ikonen, Episodi: * Pauliina Savola, Film-o-Holic: * Jussi Virratvuori, Karjalainen: * Päivi Valotie, Turun Sanomat: * Antti Selkokari, Kulttuuritoimitus: == Lähteet == Luokka:Vuoden 2022 suomalaiset elokuvat Luokka:Alankomaalaiset elokuvat Luokka:Tanskalaiset elokuvat Luokka:Saksalaiset elokuvat Luokka:Suomalaiset draamaelokuvat
Hluh’iv

Hluh’iv (; ) on historiallisesti merkittävä kaupunki Ukrainan Sumyn alueen pohjoisosassa Šostkan piirissä. Hluh’iv sijaitsee Dneprin vesistön sivujoki Desnan sivujoki Klevenin sivuhaaran Jesmanin varrella, 140 kilometriä aluekeskus Sumyn keskustasta luoteeseen. Eurooppatie E101 (moottoritie M02 Kiovasta Moskovaan, Venäjän puolella E391) ohittaa kaupungin sen pohjoispuolitse; tähän eurooppatiehen yhtyy kaukaa idästä (Kazakstanin Šymkentistä) kaupungin halki saapuva Eurooppatie E38. Lisäksi etelään lähtee Sumyyn johtava maantie (P44). Ukrainan tilastokeskus arvioi kaupungin väkiluvuksi 32 248 asukasta vuoden 2021 alussa. Vuonna 2001 Hluh’ivin väkiluku oli 35 768; asukkaat olivat etniseltä taustaltaan pääosin ukrainalaisia. Hluh’iv on Ukrainan vuonna 2020 tehdyn aluehallintouudistuksen jälkeen kuulunut Šostkan piiriin. Paikkakunta mainitaan asiakirjoissa vuonna 1152 Tšernihivin ruhtinaskuntaan kuuluvana kaupunkina. Se oli Kasakkahetmanaatin pääkaupunki. Jo Venäjän hyökkäyssodan alkupäivänä 24. helmikuuta 2022 raportoitiin taisteluista Hluh’ivin kaupungin läheisyydessä. Venäjän joukot etenivät Hluh’ivin pohjoispuolitse kohti Kiovaa ja miehittivät helmikuun lopulla tai maaliskuun alussa myös Hluh’ivin. Ukrainan asevoimat vapauttivat Sumyn alueen pohjoisosat (mukaan lukien Hluh’ivin kaupungin) rusistisesta miehittäjästä huhtikuun 2022 alussa. Tämän jälkeenkin venäläiset tulittivat kaupunkia satunnaisesti esimerkiksi tykistöllä. Трьоханастасіївська церква, вид з водонапорної вежі, м. Глухів, Сумська обл.jpg|Kirkko. Глухівський національний педагогічний університет 02.jpg| Hluh’ivin kansallinen pedagoginen yliopisto. == Lähteet == ==Aiheesta muualla== Luokka:Šostkan piiri Luokka:Sumyn alueen kaupungit
Miamin Grand Prix

Miamin Grand Prix on Miami Gardensissa Floridassa järjestettävä Formula 1 -sarjan osakilpailu. Kilpailu ajetaan Miami International Autodromella. Miamin Grand Prix järjestettiin ensimmäisen kerran vuonna 2022. == Voittajat == Kausi Kuljettaja Valmistaja Rata Raportti Max Verstappen Red Bull Racing-RBPT Miami Raportti Max Verstappen Red Bull Racing-Honda RBPT Miami Raportti Lando Norris McLaren-Mercedes Miami Raportti == Sponsorit == * 2022–: Crypto.com Miami Grand Prix == Lähteet == * Miami Grand Prix Formula1.com === Viitteet === Miami
Aino (elokuva)

Aino on Mika Kiiskisen ohjaama suomalainen independent-tuotantona tehty draamaelokuva vuodelta 2018. Elokuvasta oli alkujaan määrä tulla muutaman minuutin pituinen musiikkivideo, mutta projekti laajeni myöhemmin täyspitkäksi elokuvaksi. Elokuva sijoittuu Toisen maailmansodan aikaiseen Suomeen 1940-luvulle ja siinä kuvataan kotirintaman arkea. == Rooleissa == *Linda Johansson *Turo Entonen *Martta Entonen *Martti Eskelinen *Tom Flinkman *Markku Fredriksson *Marko Helin *Ritva Helin *Jenni Hytönen *Maritta Hytönen *Petri Hyvärinen *Daniel Hämäläinen *Viola Hämäläinen *Päivi Hörkkö *Reijo Ikala *Sten Johansson *Salla Järvinen *Jere Kallio *Aron Kiiskinen *Jesse Kiiskinen *Raija Kiiskinen *Pirkko Kolehmainen *Piia Koriseva *Juha Kujala *Iiris Laurila *Linnea Laurila *Maiju Laurila *Juha Paakkanen *Justus Pietilä *Leena Pihlaja *Tuija Pihlaja-Järvensuu *Timo Pinomäki *Aleksi Rauhala *Pirkka Rauvola *Helmi Reponen *Salli Reponen *Hannu Riipinen *Merja Salminen *Mika Salminen *Esteri Seppälä *Merita Seppälä *Hertta Siren *Ruuben Strang *Arja Talonen *Marika Tapanainen *Matti Tapani *Arto Tikka *Ari Tähtinen *Anselmi Töyry *Elmeri Töyry *Severi Töyry *Arno Vilos *Boke Virta == Lähteet == Luokka:Vuoden 2018 suomalaiset elokuvat Luokka:Suomalaiset draamaelokuvat Luokka:Suomalaiset independent-elokuvat
Marcel Keizer

Marcel Keizer (s. 15. tammikuuta 1969) on alankomaalainen jalkapallovalmentaja ja entinen keskikenttäpelaaja.Marcel Keizer Transfermarkt. Viitattu 9.5.2022. Lokakuusta 2019 lähtien hän on toiminut Al Jazira Clubin päävalmentajana. ==Ura== Keizer hankki jalkapallo-oppinsa Ajaxin juniorijoukkueissa. Hän edusti seuraa U21-tasolle saakka, muttei koskaan pelannut Ajaxin edustusjoukkueessa. Ammattilaisuransa hän aloitti SC Cambuurissa. Hän edusti seuraa valtaosan pelaajaurastaan, vuodet 1989–1998. Hän pelasi myös De Graafschapissa, FC Emmenissä ja SV Argonissa, kunnes lopetti uransa vuonna 2003.Marcel Keizer Transfermarkt. Viitattu 9.5.2022. Pelaajauransa jälkeen Keizer siirtyi valmentajaksi. Hän toimi uransa alkupuolella valmentajana amatööriseuroissa UVS:ssä, SV Argonissa ja VVSB:ssä. Ammattilaistasolle hän siirtyi alkaessaan SC Telstarin valmentajaksi kesällä 2012. Hän toimi myös FC Emmenin ja SC Cambuurin valmentajana, kunnes kesällä 2016 palasi kasvattajaseuraan Ajaxiin juniorijoukkueen päävalmentajaksi.M. Keizer Summary Soccerway. Viitattu 9.5.2022. Kesäkuussa 2017 Keizer nousi Ajaxin edustusjoukkueen päävalmentajaksi.Officieel: Marcel Keizer nieuwe hoofdtrainer Ajax Nos.nl. Julkaistu 17.6.2017. Viitattu 9.5.2022. Pesti jäi kuitenkin syyskauden mittaiseksi, sillä liigan 5:s sija ja putoaminen Alankomaiden cupissa FC Twentelle johtivat potkuihin joulukuussa 2017.Ajax sack coach Keizer and assistants after cup exit Reuters. Julkaistu 21.12.2017. Viitattu 9.5.2022. Kesäkuussa 2018 Keizer siirtyi valmentamaan Al Jazira Clubia.Keizer volgt Ten Cate op als trainer van Al-Jazira Goal.com. Julkaistu 2.6.2018. Viitattu 9.5.2022. Hänen johdollan Al Jazira ei hävinnyt otteluakaan, mutta pesti päättyi jo marraskuussa 2018 kun Keizerista tuli portugalilaisen Sportingin päävalmentaja.Al-Jazira bevestigt: Keizer naar Sporting Vandaag Inside. Julkaistu 8.11.2018. Viitattu 9.5.2022. Keizerin johdolla Sporting voitti cup-tuplan, kun se juhli sekä liigacupin että Portugalin cupin mestaruutta.Penalties smile on Sporting again as Lions retain Taça da Liga crown PortuGOAL.com. Julkaistu 26.1.2019. Viitattu 9.5.2022. Sporting Lisbon take Portuguese Cup on penalties after epic final BeSoccer. Viitattu 9.5.2022. Toinen kausi alkoi vaisusti ja Keizer sai heikkojen tulosten myötä potkut Sportingista syyskuussa 2019.Sporting sack coach Marcel Keizer PortuGOAL.com. Julkaistu 3.9.2022. Viitattu 9.5.2022. Lokakuussa 2019 Keizer palasi Al Jazira Clubin päävalmentajaksi.Marcel Keizer returns as Al Jazira head coach Gulf News. Julkaistu 13.10.2019. Viitattu 9.5.2022. Kaudella 2020/21 Keizer johdatti Al Jaziran Arabiemiirikuntien liigan mestariksi.Arabian Gulf League: Abu Dhabi's Al Jazira take the title Gulf News. Julkaistu 11.5.2021. Viitattu 9.5.2022. ==Saavutukset== * Arabiemiirikuntien mestaruus: 2021 * Arabiemiirikuntien supercup: 2021 * Portugalin cup: 2019 * Portugalin liigacup: 2019 ==Lähteet== Luokka:Alankomaalaiset jalkapalloilijat Luokka:Alankomaalaiset jalkapallovalmentajat Luokka:Vuonna 1969 syntyneet Luokka:Elävät henkilöt
Með hækkandi sól

Með hækkandi sól () on islantilaisen yhtyeen Systurin kappale. He edustivat Islantia Eurovision laulukilpailussa 2022, Torinossa, voitettuaan Islannin Söngvakeppnin 2022 -euroviisukarsinnan. Kappale kilpaili Euroviisujen finaalissa, jossa se sai 20 pistettä ja saavutti sijan 23. == Listasijoitukset == * (Plötutíðindi): 1 == Lähteet == Luokka:Islannin euroviisuedustuskappaleet Luokka:Vuoden 2022 euroviisuedustuskappaleet
Miletoslainen kertomus

Miletoslainen kertomus (, myös ; ) oli Aristeides Miletoslaisen kirjoittama antiikin kreikkalainen romaani. Se ei ole säilynyt nykyaikaan. == Historia == Aristeideen ja hänen romaaninsa ajoitusta ei tunneta. Teoksensa ansiosta häntä on joskus pidetty kreikkalaisen romaanin kehittäjänä. Myöhemmin romaani käännettiin tai sovitettiin latinaksi. Ovidiuksen mukaan tämän olisi tehnyt Lucius Cornelius Sisenna, Sullan aikalainen. Teos vaikuttaa tulleen suosituksi roomalaisten parissa,Plutarkhos: Kuuluisien miesten elämäkertoja, Crassus 32; Ovidius: Tristia 2.413–414, 443–444; Pseudo-Lukianos: Rakkauksia (Amores) 1. ja se vaikutti muun muassa Petroniuksen Satyriconiin. Joskus on ajateltu, että Apuleius olisi jäljitellut Miletoslaista kertomusta teoksessaan Kultainen aasi, ja Lukianos teoksessaan Lukios eli Aasi. == Sisältö == Teoksen oletetaan olleen romaani, joka sijoittui Miletokseen. Se oli kirjoitettu proosamuodossa ja käsitti ainakin kuusi kirjaa. Luonteeltaan romaani oli eroottinen.Harpokration, . Ovidius antaa ymmärtää, että teoksessa oli kehyskertomus, johon eroottiset tarinat oli sijoitettu, ja että Aristeides toimi itse kertojana ja päähenkilönä teoksessaan. Pseudo-Lukianoksen teoksessa Rakkauksia viitataan siihen, että ainakin osa tarinoista oli sellaisia, että eri henkilöt kertoivat ne Aristeideelle. Osa taas saattoi olla hänen omia seikkailuitaan. Kaikissa näissä piirteissä teos vaikuttaa muistuttaneen paljon Kultaista aasia ja sen kertojan ja päähenkilön Luciuksen seikkailuita. Erään ehdotuksen mukaan romaani olisi voinut kertoa siitä, kuinka Aristeides olisi matkustanut Miletokseen halukkaana näkemään tuon kaupungin, jolla oli maine irstailevana paikkana. Suurimman osan teoksesta täyttivät tämän jälkeen paikallisten alempiluokkaisten ihmisten riettaat kertomukset, joita hän kuuli kaupunkia kierrellessään. == Miletoslaiset kertomukset == Teoksen nimestä sai nimensä antiikin kirjallisuuden lajityyppi miletoslaiset kertomukset, jolla tarkoitettiin alkuperäisen teoksen kaltaisia fiktiivisiä proosaromaaneja, joissa oli kertojahahmo sekä kehyskertomus ja sen sisään upotettuja melko irrallisia, usein ruokottomia tarinoita. == Lähteet == Luokka:Antiikin kreikkalaiset romaanit Luokka:Miletos
Plotinoksen elämä

Plotinoksen elämä, koko nimeltään Plotinoksen elämästä ja hänen kirjojensa järjestyksestä (, ), on Porfyrioksen kirjoittama filosofi Plotinoksen elämäkerta. == Historia == Porfyrios kuului uusplatonilaiseen koulukuntaan ja eli noin vuosina 232–304 jaa. Hän oli koulukunnan oppi-isän Plotinoksen oppilas ja toimitti tämän teokset kokoelmaksi nimeltä Enneadit. Plotinoksen elämäkerran hän liitti eräänlaiseksi johdannoksi Enneadien alkuun. Elämäkerran poikkeuksellisen laajuuden vuoksi Plotinoksesta tiedetään enemmän kuin useimmista muista antiikin filosofeista. Se on samalla päälähteitä siihen vähään, mitä Porfyrioksesta itsestä tiedetään. Porfyrios kirjoitti suunnilleen samoihin aikoihin myös Pythagoraan elämäkerran, Pythagoraan elämä. == Sisältö == Elämäkerran teksti jaetaan 26 lukuun.Porfyrios: Plotinoksen elämä: 1–26. Porfyrios esittää Plotinoksen platonilaisen filosofian todellisena perillisenä, osaksi siksi, että Plotinos oli Ammonios Sakkaksen oppilas. Porfyrios kuvaa opettajansa toisaalta tälle maailmalle vieraana ja toisaalta hyvin käytännöllisenä. Luku 1 aloittaa lauseella ”Plotinos, meidän aikamme filosofi, vaikutti häpeävän ruumiissa olemista. Tämä asenne oli niin voimakas, ettei hän koskaan rohjennut kertoa sukutaustaansa, vanhempiaan tai kotipaikkaansa”.Porfyrios: Plotinoksen elämä: 1–26. Plotinoksen elämänvaiheita kuvatessaan Porfyrios pyrkii antamaan täsmällisiä ajoituksia, ja kiinnittää tapahtumat useisiin eri ajoitustekijöihin, kuten hallitusvuosiin ja muihin henkilöihin. Ajoituksissa on silti virheitä ja epätäsmällisyyksiä. Plotinoksen elämänvaiheiden ohella Porfyrios kuvaa samalla, missä vaiheessa Plotinos kirjoitti minkäkin osan teoksistaan: suurin osa niistä syntyi Plotinoksen seitsemän tai kahdeksan viimeisen elinvuoden aikana. Luvuissa 4–6 Porfyrios esittää luettelon Plotinoksen kirjoituksista. Hän sanoo, ettei Plotinos itse antanut niille alun perin mitään nimiä, ja että käyttää itse niistä jo vakiintuneiksi tulleita nimityksiä. Plotinoksen opetuksia koskien Porfyrios sanoo niiden paitsi perustuneen platonismiin myös pitäneen kätketymmin sisällään peripateettisia ja stoalaisia aineksia, erityisesti Aristoteleen metafysiikan. == Lähteet == == Kirjallisuutta == * * Porphyry on the Life of Plotinus. Teoksessa * Kreikankielinen alkuteksti ja ranskankielinen käännös. == Aiheesta muualla == * Porphyry: On the Life of Plotinus and the Arrangement of his Work. Sacred Texts. * Porphyry: On the Life of Plotinus and the Arrangement of his Work Luokka:Antiikin kreikkalaiset elämäkerrat ja muistelmat Luokka:Porfyrioksen teokset
Punaisestamerestä

Punaisestamerestä (; ) oli Agatharkhideen kirjoittama antiikin kreikkalainen maantieteellinen teos, joka käsitteli nimensä mukaisesti Punaisenmeren aluetta. Se ei ole säilynyt nykyaikaan, mutta siitä tunnetaan katkelmia. Teos koostui viidestä kirjasta. Agatharkhides kertoo itse kirjoittaneensa sen vanhalla iällään,Agatharkhides: Punaisestamerestä s. 14, ed. Hudson, John: Geographi Graeci Minores. todennäköisesti Ptolemaios IX:n aikana. Fotios antaa teoksessaan Bibliotheke yhteenvedon Agatharkhideen teoksen ensimmäisestä ja viidennestä kirjasta. Osa taas on säilynyt Diodoros Sisilialaisen Historian kirjaston kolmannessa kirjassa.Diodoros Sisilialainen: Historian kirjasto 3.12-18. Ensimmäinen kirja käsitteli muun muassa Punaisenmeren nimen alkuperää. Viides kirja käsitteli muun muassa Arabiassa asuneiden sabalaisten elämäntapaa; ikhthyofageja eli kalansyöjiä; keinoja, joilla elefantinsyöjät saivat elefantit kiinni; sekä Punaisenmeren lähellä sijainneiden kultakaivosten toimintaa. Diodoros kopioi omaan teokseensa Agatharkhideen kuvaukset ikhtyofageista ja kultakaivoksista. Teoksessaan Agatharkhides mainitsee erikoisia eläimiä, kuten kirahvi (kamēlopardalis), joka eli troglodyyttien maassa, sekä sarvikuono (rhinokerōs). == Lähteet == == Kirjallisuutta == * , säilyneet katkelmat teoksessa Luokka:Antiikin kreikkalaiset maantieteelliset teokset Luokka:Punainenmeri
Pythagoraan elämä (Iamblikhos)

Pythagoraan elämä (, ) on Iamblikhoksen kirjoittama filosofi Pythagoraan elämäkerta, jonka päähuomio on pythagoralaisessa elämäntavassa. Teoksen nimi on käännettynä oikeammin Pythagoralaisesta elämästä tai Pythagoralainen elämä, mutta se tunnetaan usein vakiintuneesti nimellä Pythagoraan elämä. == Historia == Iamblikhos kuului uusplatonilaiseen koulukuntaan ja eli noin vuosina 245–325 jaa., toisin sanoen 800 vuotta Pythagorasta myöhemmin. Pythagoraan elämä oli alkuosa eli johdanto Iamblikhoksen laajempaan, kymmenosaiseen teokseen, joka pyrki saattamaan lukijan filosofian pariin ja esittämään erityisesti pythagoralaisuuden ainoana oikeana filosofiana. Samalla se pyrki saattamaan uusplatonismin sopusointuun pythagoralaisuuden kanssa. Elämäkertateos perustuu todennäköisesti paljon varhaisempiin Pythagorasta käsitelleisiin lähteisiin ja tästä kerrottuihin legendoihin. Iamblikhos mainitsee lähteikseen ainakin Nikomakhos Gerasalaisen ja jonkun Apollonioksen, joka saattoi olla Apollonios Tyanalainen. Myös Iamblikhoksen opettaja Porfyrios kirjoitti melko samoihin aikoihin teoksen Pythagoraan elämä. Näiden kahden lisäksi on säilynyt myös kaksi muuta antiikin aikaista Pythagoraan elämäkertaa, toinen Diogenes Laertioksen teoksessa Merkittävien filosofien elämät ja opit ja toinen Fotioksen tekemänä tiivistelmänä teoksessa Bibliotheke. Teoksen on suomentanut Anna-Liisa Kuusela nimellä Pythagoras (Biokustannus, 1991). == Sisältö == Teos alkaa Pythagoraan omasta elämästä. Tyyliltään sitä on verrattu pyhimyselämäkertoihin: se kuvaa Pythagoraan alkuperältään jumalallisena sieluna, Apollonin poikana, jonka jumalat lähettivät valistamaan ihmiskuntaa. Filosofin elämä kuvataan täydellisenä esimerkkinä filosofisesta elämästä. Teos kertoo myös pythagoralaisen koulukunnan perustamisesta ja opetuksesta sekä pythagoralaisten toiminnasta Suur-Kreikassa, ja se päättyy pythagoralaisten filosofien luetteloon.Iamblikhos: Pythagoraan elämä 1.1–36.267. Elämäkerta on selvästi Porfyrioksen versiota pidempi. == Lähteet == == Kirjallisuutta == === Suomennos === * === Muita käännöksiä ja tekstilaitoksia === * == Aiheesta muualla == * Iamblichus: Life of Pythagoras. ToposText. * Iamblichus: Life of Pythagoras. Classical Astrologer. Luokka:Antiikin kreikkalaiset elämäkerrat ja muistelmat Luokka:Pythagoralaisuus
Pythagoraan elämä (Porfyrios)

Pythagoraan elämä (, ) on Porfyrioksen kirjoittama filosofi Pythagoraan elämäkerta. == Historia == Porfyrios kuului uusplanonilaiseen koulukuntaan ja eli noin vuosina 232–304 jaa., toisin sanoen 800 vuotta Pythagorasta myöhemmin. Pythagoraan elämä oli osa hänen laajempaa neljä kirjaa käsittänyttä historiateostaan Filosofinen historia, joka kokosi yhteen filosofien elämäkertoja. Se alkoi Homeroksesta, jonka Porfyrios luki myös filosofiksi, ja päättyi Platoniin. Pythagoraan elämä on sen ainoa säilynyt osa. Pythagoraan elämäkerta perustuu todennäköisesti paljon varhaisempiin Pythagorasta käsitelleisiin lähteisiin ja tästä kerrottuihin legendoihin. Eräiksi lähteikseen Porfyrios mainitsee muun muassa uuspythagoralaisen Moderatos Gadeslaisen sekä Dikaiarkhoksen ja Nikomakhos Gerasalaisen. Myös Porfyrioksen oppilas Iamblikhos kirjoitti melko samoihin aikoihin teoksen Pythagoraan elämä tai oikeammin Pythagoralainen elämä. Näiden kahden lisäksi on säilynyt myös kaksi muuta antiikin aikaista Pythagoraan elämäkertaa, toinen Diogenes Laertioksen teoksessa Merkittävien filosofien elämät ja opit ja toinen Fotioksen tekemänä tiivistelmänä teoksessa Bibliotheke. Porfyrios kirjoitti suunnilleen samoihin aikoihin myös Plotinoksen elämäkerran, Plotinoksen elämä. == Sisältö == Teos jaetaan 61 lyhyeen lukuun,Porfyrios: Pythagoraan elämä 1–61. ja on selvästi Iamblikhoksen versiota lyhyempi. Porfyrios käsittelee ensin Pythagoraan alkuperää (luvut 1–5), ja kertoo sitten tämän koulutuksesta (6–13) sekä joitakin anekdootteja (14–15). Sitten hän kertoo Pythagoraan matkoista tämän siirryttyä Samokselta Italian Suur-Kreikkaan sekä pythagoralaisen koulukunnan perustamisesta (16–22). Pythagoraan ihmeellisistä teoista kerrotaan anekdootteja (28–29). Tämän jälkeen kerrotaan muun muassa Pythagoraan elämäntavasta, ruokavaliosta ja uhritoimituksista (32–36) sekä hänen antamastaan opetuksesta ja hänen filosofiastaan (36–53). Elämäkerrassaan Porfyrios esittää Pythagoraan jumalallisena hahmona, samoin kuin Iamblikhos omassa versiossaan. On arveltu, että Porfyrios on saattanut tässä tarkoituksella pyrkiä asettamaan Pythagoraan Jeesuksen haastajaksi. Tekstin onkin huomautettu muistuttavan joissakin kohdissa tyyliltään evankeliumeja. Teksti ei ole säilynyt nykyaikaan täysin kokonaisena, vaan päättyy kesken. == Lähteet == == Kirjallisuutta == * Porphyre: Vie de Pythagore. Teoksessa Kreikankielinen alkuteksti ja ranskankielinen käännös. == Aiheesta muualla == * Poprphyry: Life of Pythagoras. Tertullian.org. Luokka:Antiikin kreikkalaiset elämäkerrat ja muistelmat Luokka:Porfyrioksen teokset Luokka:Pythagoralaisuus
Pythagoraan elämä

Pythagoraan elämä voi viitata seuraaviin antiikin aikaisiin teoksiin: * Pythagoraan elämä, Iamblikhoksen teos * Pythagoraan elämä, Porfyrioksen teos * Pythagoraan elämä, Nikomakhos Gerasalaisen teos
Kaarle Suuren ritarikunta

Kaarle Suuren ritarikunta () on andorralainen ritarikunta, joka on myös maan ainoa. Se on perustettu vuonna 2007. Sitä jaetaan tunnustuksena poikkeuksellisista ansioista Andorran valtion hyväksi tehdystä työstä. Kunniamerkkiä jaettiin aluksi neljässä luokassa. Ritarikuntaa uudistettiin kuitenkin vuonna 2024 siten, että luokkien määrä vähennettiin kolmeen ja ritarikunnan nauhan uusi väri on taivaansininen: * Suurristi * Komentaja * Risti == Lähteet == Luokka:Ritarikunnat Luokka:Andorran kansallissymbolit
Die Together

Die Together on kreikkalaisen laulajan Amanda Tenfjordin kappale. Hän edusti Kreikkaa Eurovision laulukilpailussa 2022. Kappale kilpaili Euroviisujen finaalissa, jossa se sai 211 pistettä ja sijouttui kahdeksanneksi. == Listasijoitukset == Lista Sija (IFPI) 9 == Lähteet == Luokka:Kreikan euroviisuedustuskappaleet Luokka:Vuoden 2022 euroviisuedustuskappaleet
Lock Me In

Lock Me In on georgialaisen yhtyeen Circus Mircuksen kappale. Yhtye edusti Georgiaa Eurovision laulukilpailussa 2022 Torinossa. Kappale kilpaili toisessa semifinaalissa, jossa se sijoittui viimeiseksi ja täten karsiutui finaalista. == Lähteet == Luokka:Georgian euroviisuedustuskappaleet Luokka:Vuoden 2022 euroviisuedustuskappaleet
I Am What I Am

I Am What I Am on maltalaisen laulajan Emma Muscatin kappale, jolla hän edusti Maltaa Eurovision laulukilpailussa 2022 Torinossa. Kappale kilpaili toisessa semifinaalissa, jossa se sijoittui kuudenneksitoista ja täten karsiutui finaalista. == Lähteet == Luokka:Maltan euroviisuedustuskappaleet Luokka:Vuoden 2022 euroviisuedustuskappaleet
Space Man

Space Man on britannialaisen laulajan Sam Ryderin kappale. Hän edusti Isoa- Britanniaa Eurovision laulukilpailussa 2022 Torinossa. Kappale kilpaili Euroviisujen finaalissa, jossa se sai 466 pistettä ja sijoittui toiseksi. Sijoitus oli Ison-Britannian paras sitten vuoden . == Lähteet == Luokka:Yhdistyneen kuningaskunnan euroviisuedustuskappaleet Luokka:Vuoden 2022 euroviisuedustuskappaleet
Hwasa

Hwasa (oik. Ahn Hye-jin, hangul: 안혜진; hanja: 安惠眞; uudistettu latinisaatio: An Hye-jin; s. 23. heinäkuuta 1995 Jeonju) on eteläkorealainen laulaja- lauluntekijä, tuottaja, malli ja televisiopersoona. Hänet tunnetaan tyttöbändi Mamamoon jäsenenä. Soolouran hän aloitti vuonna 2019. == Lapsuus == Ahn Hye- jin syntyi 23. heinäkuuta 1995 Jeonjussa, Pohjois-Jeollassa, Korean tasavallassa. Hänen perheeseensä kuuluu vanhempien lisäksi kaksi isosiskoa. Hän kävi Wonkwangin yksityislukiota. Lapsuudessa Ahnin esikuva oli yhdysvaltalainen laulaja Beyoncé. == Ura == Ahn debytoi tyttöbändi Mamamoon jäsenenä kesäkuussa 2014. Helmikuussa 2019 Ahn aloitti soolouransa julkaisemalla digitaalisen singlen ”Twit”, jonka tuottamiseen hän osallistui. Saman vuoden lokakuussa Ahn julkaisi yhteistyön ”In The Fall” Woogien kanssa. Maaliskuussa 2020 Ahn julkaisi yhteistyön Dua Lipan kanssa, joka oli remix- versio brittiläisen laulajan kappaleesta ”Physical”. Heinäkuussa Ahn lauloi soundtrackin ”Orbit” draamasarjaan The King: Eternal Monarch. Kesäkuussa Ahn julkaisi ensimmäisen EP:nsä Maria. Ahn oli osana superyhtyettä Refund Sisters, joka esiintyi ohjelmassa Hangout with Yoo. Yhtye toimi vain vuoden 2020 loppuun asti. Heinäkuussa 2021 Ahn avasi Youtube-kanavansa Hwasa Official. Marraskuussa Ahn julkaisi singlealbumin Guilty Pleasure. == Diskografia == === EP:t === * Maria (2020) === Singlealbumit === * Guilty Pleasure (2021) === Singlet === * ”Twit” * ”Maria” * ”I”m a B” == Lähteet == Luokka:Eteläkorealaiset laulajat Luokka:Vuonna 1995 syntyneet Luokka:Elävät henkilöt
Rocío Jurado

Rocío Jurado (18. syyskuuta 1943 Chipiona – 1. kesäkuuta 2006 Madrid) oli espanjalainen laulaja ja näyttelijä. Hänestä on käytetty myös kutsumanimeä La Más Grande. Jurado aloitti nuorella iällä flamencon esittämisen. Hän teki ensimmäisen elokuvaesiintymisensä roolilla Los Guerrillerosissa, jossa muiden esiintyjien joukossa oli Manolo Escobar. Ensimmäisen pääroolinsa Jurado esitti vuonna 1966 elokuvassa Proceso a una estrella. Lisäksi hän tähditti elokuvan Una chica casi decente (1971). Latinomusiikkipiireissä Jurado menestyi yhteistyössä lauluntekijä Manuel Alejandron kanssa. Hänen hittisinglejensä joukossa ovat ”Muera el amor” ja ”Señora”. Hän julkaisi monia platina- ja kymmeniä kultalevyjä. Juradolla todettiin haimasyöpä vuonna 2004. Viimeisinä kuukausinaan hän sai hoitoa Yhdysvalloissa sekä Espanjassa. Espanjan hallitus myönsi hänelle sairauden viimeisinä viikkoina kultaisen Mitalin ansioista työssä. == Lähteet == == Aiheesta muualla == * Luokka:Espanjalaiset laulajat Luokka:Espanjalaiset näyttelijät Luokka:Vuonna 1946 syntyneet Luokka:Vuonna 2006 kuolleet
Nuno Mendes

Nuno Alexandre Tavares Mendes (s. 19. kesäkuuta 2002) on portugalilainen jalkapalloilija, pelipaikaltaan vasen laitapuolustaja. Hän on edustanut ranskalaista Paris Saint-Germainia elokuusta 2021 alkaen, aluksi lainalla kotimaansa Sportingista. Hän on pelannut Portugalin miesten maajoukkueessa maaliskuusta 2021 alkaen. Mendes pelasi Sportingin junioreissa vuodesta 2012 alkaen. Hän pelasi Sportingin edustusjoukkueessa ensimmäiset yhdeksän liigaotteluaan kauden 2019–2020 lopulla kesä-heinäkuussa 2020. Seuraavalla kaudella hän pelasi 29 liigaottelua ja teki ensimmäisen ja kauden ainoan liigamaalinsa lokakuussa 2020 Portimonensea vastaan. Mendes pelasi kauden 2021–2022 alussa kaksi Portugalin liigan ottelua mutta siirtyi elokuun 2021 lopulla kauden loppuun kestävälle lainalle ranskalaisseura Paris Saint- Germainiin. Hän pelasi kauden aikana 27 Ligue 1 -ottelua ja kahdeksan Mestarien liigan ottelua. Siirto vakinaistettiin kesällä 2022. Seuraavalla kaudella Mendes pelasi Ligue 1:ssä 23 ottelua ja Mestarien liigassa kuusi ottelua ja teki molemmissa yhden maalin. Reisivamma piti hänet sivussa suurimman osan kautta 2023–2024, jolloin hän oli kentällä kuudessa Ligue 1 -ottelussa ja viidessä Mestarien liigan ottelussa. Ligue 1:ssä hän teki yhden maalin. Mendes on voittanut Portugalin-mestaruuden vuonna 2021 sekä Ranskan- mestaruuden vuosina 2022, 2023 ja 2024. Hän voitti Ranskan cupin vuonna 2024. Mendes on pelannut useissa Portugalin nuorisomaajoukkueissa. Hän pelasi Portugalin A-maajoukkueessa ensimmäisen kerran maaliskuussa 2021 MM- karsintaotteluissa Azerbaidžania, Serbiaa ja Luxemburgia vastaan ja keskimmäistä lukuun ottamatta niissä täydet minuutit. Hän kuului Portugalin joukkueeseen kesällä 2021 pelatuissa Euroopan-mestaruuskilpailuissa mutta ei saanut peliaikaa. MM-kilpailuissa 2022 hän pelasi avauskokoonpanossa toisessa alkulohko-ottelussa Uruguayta vastaan, mutta loukkaantuminen keskeytti hänen ottelunsa ja koko kisansa. EM-kilpailuissa 2024 hän pelasi täyden peliajan kahdessa alkulohko-ottelussa, neljännesvälierässä ja puolivälierässä. Ranskaa vastaan pelatun puolivälieräottelun ratkaisseessa rangaistuspotkukilpailussa Mendes teki maalin joukkueensa neljäntenä laukojana, mutta Ranska meni kuitenkin jatkoon. Mendes on pelannut EM-kilpailujen 2024 loppuun mennessä 27 A-maaottelua ja niissä 21 kertaa avauskokoonpanossa. == Lähteet == Luokka:Portugalilaiset jalkapalloilijat Luokka:Vuonna 2002 syntyneet Luokka:Elävät henkilöt
Pedro Gonçalves

Pedro António Pereira Gonçalves (s. 28. kesäkuuta 1998), taiteilijanimeltään Pote, on portugalilainen jalkapalloilija, pelipaikaltaan keskikenttäpelaaja tai laitahyökkääjä. Hän edustaa Portugalin liigassa Sportingia. Hän on pelannut Portugalin miesten maajoukkueessa kaksi maaottelua vuonna 2021. Gonçalves edusti juniorisarjoissa pisimpään Bragaa. Hän pelasi myös espanjalaisen Valencian junioreissa kaksi kautta ja englantilaisen Wolverhampton Wanderersin junioreissa samoin kaksi kautta. Hän aloitti pääsarjauransa Portugalissa Famalicãon joukkueessa, jossa hän kaudella 2019–2020 pelasi 33 liigaottelua ja teki niissä viisi maalia, muun muassa voittomaalin kotiottelussa mestaruuden lopulta voittanutta Portoa vastaan. Elokuussa 2021 hän siirtyi Sportingiin. Kaudella 2020–2021 hän pelasi liigassa 32 ottelua ja teki niissä 23 maalia, millä hän voitti liigan maalikuninkuuden. Hän pelasi kuusi kahden maalin ottelua ja teki kauden päättäneessä ottelussa Marítimoa vastaan kolme maalia eli hattutempun. Sporting voitti liigamestaruuden. Kaudella 2021–2022 Gonçalves on pelannut Portugalin liigan lisäksi Mestarien liigassa, jossa hän viidessä ottelussa teki neljä maalia, niistä kaksi Beşiktaşia ja kaksi Borussia Dortmundia vastaan, molemmat kotikentällä. Gonçalves on pelannut Portugalin alle 18-, alle 20- ja alle 21-vuotiaiden maajoukkueissa. Alle 21-vuotiaiden EM-kilpailuissa 2021 hän pelasi avauskokoonpanossa kolmessa alkulohko-ottelussa. Hän pelasi Portugalin A-maajoukkueessa ensimmäiset ja toistaiseksi ainoat ottelunsa kesäkuussa 2021 ystävyysotteluissa Espanjaa ja Israelia vastaan. Hän kuului Portugalin joukkueeseen kesällä 2021 pelatuissa Euroopan-mestaruuskilpailuissa mutta ei saanut peliaikaa. == Lähteet == Luokka:Portugalilaiset jalkapalloilijat Luokka:Vuonna 1998 syntyneet Luokka:Elävät henkilöt
Vox

Vox voi tarkoittaa seuraavia asioita: * Vox, suomalainen yhtye * Vox, espanjalainen puolue * Vox, yhdysvaltalainen uutissivusto.
Andorra kesäolympialaisissa 2020

Andorra osallistui kesäolympialaisiin 2020. Sitä edusti kaksi urheilijaa kahdessa lajissa: Pol Moya yleisurheilussa miesten 800 metrin juoksussa ja Mònica Dòria melonnassa naisten kanadalaisyksikössä ja kajakkiyksikössä. Kumpikin heistä oli joukkueen lipunkantajina avajaisseremoniassa; päätösseremoniassa lipunkantaja oli Moya. == Joukkue == === Melonta === Mònica Dòria kilpaili naisten koskimelonnan kanadalaisyksikössä ja kajakkiyksikössä. Hän eteni kummassakin kilpailussa välierään asti. Urheilija Kilpailu Alkuerät Alkuerät Alkuerät Alkuerät Alkuerät Alkuerät Välierät Välierät Finaali Finaali Urheilija Kilpailu Lähtö 1 Sija Lähtö 2 Sija Paras Sija Aika Sija Aika Sija Mònica Dòria Naisten koskimelonnan kanadalaisyksikkö 113,78 6 119,69 14 113,78 9 128,32 11 Ei päässyt jatkoon Naisten koskimelonnan kajakkiyksikkö 110,57 11 110,54 13 110,54 14 118,15 16 Ei päässyt jatkoon === Yleisurheilu === Pol Moya kilpaili miesten 800 metrin juoksussa. Hän sijoittui alkuerässään seitsemänneksi ajalla 1.47,44 eikä edennyt välieriin. == Lähteet == Luokka:Valtiot kesäolympialaisissa 2020 Kesäolympialaisissa 2020
Paulinho Santos

João Paulo Maio dos Santos, pelaajanimeltään Paulinho Santos (s. 21. marraskuuta 1970 Vila do Conde) on portugalilainen jalkapalloilija, pelipaikaltaan keskikenttäpelaaja. Hän edusti liigatasolla kotimaassaan Rio Avea kausina 1989–1992 ja Portoa kausina 1992–2003. Hän voitti Portugalin liigamestaruuden seitsemän kertaa ja Portugalin cupin viisi kertaa. Viimeisellä kaudellaan hän oli voittamassa UEFA-cupia mutta pelasi vain yhdessä ensimmäisen kierroksen ottelussa. Santos pelasi Portugalin maajoukkueessa 30 maaottelua vuosina 1994–1999. Hän teki maalin EM- karsintaotteluissa Liechtensteinia vastaan elokuussa 1995 ja Itävaltaa vastaan lokakuussa 1995. EM-kilpailuissa 1996 hän pelasi täydet minuutit alkulohko- otteluissa Tanskaa ja Turkkia vastaan mutta sai molemmissa otteluissa varoituksen jo alkuminuuteilla eikä pelikiellon vuoksi päässyt mukaan kolmanteen alkulohko-otteluun. Tappiollisessa puolivälieräottelussa Tšekkiä vastaan hän ei saanut peliaikaa. == Lähteet == Luokka:Portugalilaiset jalkapalloilijat Luokka:Vuonna 1970 syntyneet Luokka:Elävät henkilöt